Anders Hove

Anders Hove (1885–1978) var en lærer og Arbeiderparti-politiker fra Lillehammer. Han var stortingsrepresentant i tre perioder, fra 1945 til 1957. I de to første periodene representerte han bykretsen Kjøpstedene i Hedmark og Oppland fylker; etter at stortingsvalgordningen ble lagt om ved valget i 1953 representerte han Oppland.

Hove var utdannet lærer ved Hamar lærerskole 1909 og jobbet som lærer i Lillehammer 1911–1955. Han var konstituert skoleinspektør 1930–31, og formann i lærerlaget i kommunen noen år i mellomkrigstida.

Hove satt i bystyret og formannskapet i Lillehammer 1919–1922, 1928–1940, og var varaordfører etter freden i mai 1945. Han var styreformann i avisen Dagningen 1932-1948 og for Lillehammer samvirkelag 1928–1946. Under krigen ble han først arrestert under Læreraksjonen i 1942 og dermed del av Kirkenesferda, og så arrrestert på nytt  29. januar 1943 og satt på Grini fangeleir til freden.Anders Hove; fanger.no 

Hove skrev flere artikler for Årbok for Gudbrandsdalen.
 Referanser 

 Eksterne lenker 


Kategori:Stortingsrepresentanter fra Ap
Kategori:Stortingsrepresentanter for kjøpstedene i Hedmark og Oppland fylker
Kategori:Stortingsrepresentanter for Oppland
Kategori:Stortingsrepresentanter 1945–1949
Kategori:Stortingsrepresentanter 1950–1953
Kategori:Stortingsrepresentanter 1954–1957
Kategori:Lokalpolitikere i Lillehammer
Kategori:Ap-politikere i Oppland
Kategori:Personer fra Lillehammer kommune
Kategori:Fanger på Grini fangeleir